sagorsarker/bangla-wikipedia huggingface dataset:
ইন্ডিকা গলাগে

ইন্ডিকা সঞ্জীবা গলাগে (; জন্ম: ২২ নভেম্বর, ১৯৭৫) পানাদুরা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯০-এ দশকের শেষার্ধ্ব থেকে ২০০০-এর দশকের সূচনাকাল পর্যন্ত অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে বার্গার রিক্রিয়েশন ক্লাব, কলম্বো ক্রিকেট ক্লাব ও পানাদুরা স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ইন্ডিকা গলাগে।
১৯৯৫-৯৬ মৌসুম থেকে ২০০৬ সাল পর্যন্ত ইন্ডিকা গলাগে’র প্রথম-শ্রেণীর খেলোয়াড়ী জীবন চলমান ছিল। লিকলিকে গড়নের ডানহাতি ফাস্ট-মিডিয়াম বোলার ছিলেন ইন্ডিকা গলাগে। তবে, জাতীয় দল থেকে বেশ উপেক্ষার শিকারে পরিণত হয়েছিলেন।
বেশ লম্বাটে খেলোয়াড় হওয়ায় উচ্চমানের ভঙ্গীমা প্রদর্শনে বলকে পর্যাপ্ত সিম আনয়ণে সচেষ্ট ছিলেন। এছাড়াও, পর্যন্ত বাউন্স করতে পারতেন। দক্ষিণাঞ্চলীয় পানাদুরা এলাকায় জন্মগ্রহণকারী ইন্ডিকা গলাগে শ্রী সুমঙ্গলায় পড়াশুনো করেন। বিদ্যালয়ে থাকাকালেই অনূর্ধ্ব-১৩ দলের পক্ষে জাতীয় পর্যায়ে খেলার জন্যে মনোনীত হন। শ্রীলঙ্কার পক্ষে অনূর্ধ্ব-১৩ দলের পক্ষে খেলায় অংশগ্রহণের পর বয়সভিত্তিক প্রত্যেক দলে প্রতিনিধিত্ব করেছেন ইন্ডিকা গলাগে।
সমগ্র খেলোয়াড়ী জীবনে একটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন ইন্ডিকা গলাগে। ১৮ নভেম্বর, ১৯৯৯ তারিখে বুলাওয়েতে স্বাগতিক জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, তারিখে ১৯ ডিসেম্বর, ১৯৯৯ তারিখে হারারেতে একই দলের বিপক্ষে একদিনের আন্তর্জাতিকে অভিষেক ঘটে তার। ১১ ফেব্রুয়ারি, ২০০১ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সর্বশেষ ওডিআইয়ে অংশ নেন তিনি।
১৯৯৮ সালে শ্রীলঙ্কা দলের সদস্যরূপে ইংল্যান্ড গমন করেন। ১৯৯৯ সালে নিজস্ব স্বর্ণালী সময় অতিবাহিত করেন। এ বছরটি তার জন্যে ভীষণ বিস্ময়ের কারণ ছিল। পূর্ববর্তী বছরে কুয়ালালামপুরে অনুষ্ঠিত কমনওয়েলথ গেমসের ক্রিকেটে অংশ নেয়ার পর অস্ট্রেলিয়ায় খেলেন। শারজায় কোকা-কোলা ট্রফিতে অংশ নেন ও জিম্বাবুয়ের বুলাওয়েতে তার টেস্ট অভিষেক পর্ব সম্পন্ন হয়। সেখানেই ওডিআই সিরিজের পঞ্চম খেলায় প্রথমবারের মতো ওডিআইয়ে অংশ নেন।
ক্রিকেট খেলা থেকে অবসর গ্রহণের পর অস্ট্রেলিয়ায় অভিবাসিত হন ও নাগরিকত্ব লাভ করেন। মেলবোর্নভিত্তিক ক্লাব ক্রিকেটে অংশ নিচ্ছেন। ব্যক্তিগত জীবনে বিবাহিত তিনি। তার তিন পুত্র ও এক কন্যা রয়েছে।
রুথ প্রাওয়ার জাবভালা

রুথ প্রাওয়ার জাবভালা (১৯২৭-২০১৩) একজন খ্যাতিমান বিদুষী লেখক ছিলেন। তিনি জার্মানিতে জন্মগ্রহণ করেছিলেন এবং বহু বছর ভারতে থাকেন। তিনি বুকার পুরস্কার পেয়েছিলেন।
তাঁর মেয়ে রেনানা জাববভালা একজন সমাজকর্মী ছিলেন।
তসলিম আরিফ

তসলিম আরিফ আব্বাসী (; জন্ম: ১ মে, ১৯৫৪ - মৃত্যু: ১৪ মার্চ, ২০০৮) সিন্ধু প্রদেশের পিআইবি কলোনী এলাকায় জন্মগ্রহণকারী পাকিস্তানি আন্তর্জাতিক ক্রিকেটার ও রেফারি ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে করাচি, পাকিস্তান ন্যাশনাল ব্যাংক ও সিন্ধু দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন তসলিম আরিফ।
১৯৬৭-৬৮ মৌসুম থেকে ১৯৮৮-৮৯ মৌসুম পর্যন্ত তসলিম আরিফের প্রথম-শ্রেণীর খেলোয়াড়ী জীবন চলমান ছিল।
সেপ্টেম্বর, ১৯৭৮ সালে ন্যাশনাল ব্যাংকের পক্ষে দূর্দান্ত ক্রীড়াশৈলী প্রদর্শন করেন। লাহোরে পাঞ্জাবের বিপক্ষে দশটি ডিসমিসাল ঘটান। এরফলে, প্রথম পাকিস্তানি উইকেট-রক্ষক হিসেবে প্রথম-শ্রেণীর ক্রিকেটে এ কৃতিত্বের অধিকারী হন। পরবর্তীতে, ১৯৯৭ সালে ওয়াসিম ইউসুফজী তার এ রেকর্ড ভেঙ্গে ফেলেন।
সমগ্র খেলোয়াড়ী জীবনে ছয়টিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন তসলিম আরিফ। ২৯ জানুয়ারি, ১৯৮০ তারিখে কলকাতায় স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ৮ ডিসেম্বর, ১৯৮০ তারিখে ফয়সালাবাদে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
পাকিস্তান দলে অভিষেককালীন ব্যাটসম্যান হিসেবে অন্তর্ভুক্ত হন। ১৯৭৯-৮০ মৌসুমে কলকাতায় স্বাগতিক ভারতের বিপক্ষে ৯০ ও ৪৬ রান করেছিলেন। তবে, সংক্ষিপ্ত খেলোয়াড়ী জীবনের বাদ-বাকী সময় তাকে গ্লাভস হাতে উইকেটের পিছনে অবস্থান করতে হয়েছিল।
একই মৌসুমের শীতকালে অস্ট্রেলিয়ার বিপক্ষে সিরিজের দ্বিতীয় ও নিজস্ব তৃতীয় টেস্টে সাত ঘণ্টা ক্রিজে অবস্থান করে অপরাজিত ২১০ রান তুলেন। এটিই তার খেলোয়াড়ী জীবনের ব্যক্তিগত সর্বোচ্চ রানের ইনিংস ছিল। অস্ট্রেলিয়ার বিপক্ষে পাকিস্তানের টেস্ট দলের সদস্যরূপে এ সংগ্রহটি করেছিলেন। টেস্ট ক্রিকেটের ইতিহাসে উইকেট-রক্ষক হিসেবে তার এ অর্জনটি ২০ বছরের অধিক সময় রেকর্ডসংখ্যক রান সংগ্রহের কারণে টিকেছিল। পরবর্তীতে, ২০০০-০১ মৌসুমে জিম্বাবুয়ীয় উইকেট-রক্ষক অ্যান্ডি ফ্লাওয়ার ও শ্রীলঙ্কার বিখ্যাত ক্রিকেটার কুমার সাঙ্গাকারা তার এ রেকর্ড ভঙ্গ করে নিজের করে নেন। তাসত্ত্বেও, গ্লাভস হাতে ওয়াসিম বারি’র প্রাধান্যতায় তসলিম আরিফকে মাত্র ছয় টেস্টে অংশগ্রহণের সুযোগ দেয়া হয়েছিল।
৬২.৬২ গড়ে রান তুলে টেস্ট খেলোয়াড়ী জীবনের সমাপ্তি ঘটে। বিস্ময়করভাবে ক্যারি প্যাকারের ব্যবস্থাপনায় বিশ্ব সিরিজ ক্রিকেটের দ্বিতীয় আসরে খেলার জন্যে চুক্তিবদ্ধ হয়েছিলেন তিনি।
ব্যক্তিগত জীবনে বিবাহিত তিনি। দুই পুত্র ও এক কন্যা সন্তানের জনক তিনি। ইমরান আরিফ লন্ডনে, আইনান আরিফ পাকিস্তান ন্যাশনাল ব্যাংকের পক্ষে খেলেছেন এবং কন্যা মার্কিন যুক্তরাষ্ট্রে বসবাস করছেন। দীর্ঘদিন ফুসফুসের ক্যান্সারে ভুগছিলেন। অতঃপর, ১৪ মার্চ, ২০০৮ তারিখে ৫৩ বছর বয়সে করাচিতে তসলিম আরিফের দেহাবসান ঘটে। করাচির ফয়সাল সেনানিবাসের গোরস্থানে তাকে সমাহিত করা হয়।
গভর্নেন্স ইনোভেশন ইউনিট

গভর্নেন্স ইনোভেশন ইউনিট হল সরকারি সেবাগুলোর স্বচ্ছতা, জবাবদিহিতা এবং জনসংযোগযোগ্যতা উন্নত করার জন্য উদ্ভাবনের ব্যবহারের জন্য বাংলাদেশ সরকারের একটি সরকারি সংস্থা। গভর্নেন্স ইনোভেশন ইউনিটের প্রধান হলেন গওহর রিজভী।
২০১২ সালে বাংলাদেশ সরকার কর্তৃক গভর্নেন্স ইনোভেশন ইউনিট গঠিত হয়। এটি প্রধানমন্ত্রীর কার্যালয়ের তত্ত্বাবধানে পরিচালিত হয়।
২০১৬ সালের অক্টোবরে ইউনিট প্রস্তাবিত একটি খসড়া আইন তৈরি করেছে যা এন্টি স্তরের কর্মকর্তাদের ভর্তুকিতে অ্যাপার্টমেন্ট এবং নিম্ন সুদের ঋণ দিবে। এটি টেকসই উন্নয়ন লক্ষ্যমাত্রা সমাপ্তির পরিকল্পনার জন্যও দায়ী। ইউনিটটি বাংলাদেশে বৈজ্ঞানিক গবেষণা তহবিল গঠন করেছে। এছাড়াও এটি বাংলাদেশে বাল্য বিবাহের বিরুদ্ধে প্রচারণা চালাচ্ছে।
মধ্যপ্রদেশ পুনর্গঠন আইন, ২০০০

মধ্যপ্রদেশ পুনর্গঠন আইন, ২০০০ হচ্ছে ভারতের সংসদে পাশকৃত এবং বর্তমানে বাস্তবায়িত একটি আইন। এই আইনের মাধ্যমে ছত্তিশগড়কে রাজ্যকে তৎকালীন মধ্যপ্রদেশ রাজ্যকে থেকে আলাদা করে একটি নতুন রাজ্যের মর্যাদা দেওয়া হয়। নির্বাচনের প্রতিশ্রুতি পূরণের জন্য বিজেপি নেতা এবং ভারতের প্রধানমন্ত্রী অটল বিহারী বাজপেয়ীর নেতৃত্বে এনডিএ সরকার আইনটি পাশ এবং বাস্তবায়িত করে। ২০০০ সালের ২৫ আগস্টে আইনটি কার্যকর হয়।
১৯২০ এর দশকে বর্তমান ছত্তিশগড়ে প্রথম পৃথক রাষ্ট্রের দাবি উত্থাপিত হয়েছিল। একই ধরনের দাবি নিয়মিত বিরতিতে চলছিল। যদিও কখনোই একটি সুসংহত আন্দোলনে পরিণত হয়নি। পরবর্তিতে বেশ কয়েকটি সর্বদলীয় প্ল্যাটফর্ম সাধারণত পিটিশন, জনসভা, আলোচনা সভা, সমাবেশ ও ধর্মঘটের মধ্যেই আন্দোলন সীমাবদ্ধ রেখেছিল। রায়পুর কংগ্রেস ইউনিট ১৯২৪ সালে পৃথক ছত্তিসগড়ের দাবি উত্থাপন করে এবং ত্রিপুরীতে কংগ্রেসের বার্ষিক অধিবেশনেও এটি নিয়ে আলোচনা হয়। ছত্তিশগড়ের জন্য আঞ্চলিক কংগ্রেস সংগঠন গঠনের বিষয়েও আলোচনা হয়েছিল। স্বাধীনতার পর ১৯৫৪ সালে যখন রাজ্য পুনর্গঠন কমিশন গঠন করা হয় তখনও পৃথক ছত্তিসগড়ের দাবি উঠেছিল। কিন্তু তা গৃহীত হয়নি। ১৯৫৫ সালে তৎকালীন মধ্য ভারত রাজ্যের নাগপুর বিধানসভায় পৃথক রাজ্যের দাবি উত্থাপিত হয়েছিল।
পরবর্তীতে নব্বইয়ের দশকে নতুন রাজ্যের দাবিতে তৎপরতা বৃদ্ধি পায়। ফলস্রুতিতে ছত্তিসগড় রাজ্য নির্মাণ মঞ্চ নামে রাজ্যব্যাপী রাজনৈতিক ফোরাম গঠন করা হয়। চান্দুলাল চদ্রকর এই ফোরামের নেতৃত্বে ছিলেন। ফোরামের ব্যানারে বেশ কয়েকটি সফল অঞ্চল-ধর্মঘট ও সমাবেশ অনুষ্ঠিত হয়েছিল যার সবকটিই ভারতীয় জাতীয় কংগ্রেস এবং ভারতীয় জনতা পার্টি সহ প্রধান রাজনৈতিক দলগুলির দ্বারা সমর্থিত ছিল।
অটল বিহারী বাজপেয়ীর নেতৃত্বে নতুন জাতীয় গণতান্ত্রিক জোট (এনডিএ) সরকার ক্ষমতায় আসার পর নির্বাচনী প্রতিশ্রুতি পূরণের জন্য মধ্যপ্রদেশ বিধানসভার অনুমোদনের জন্য পুনর্নির্দিষ্ট পৃথক ছত্তিসগড় বিল প্রেরণ করে। মধ্যপ্রদেশ বিধানসভায় এটি সর্বসম্মতিক্রমে অনুমোদিত হওয়ার পর বিলটি লোকসভায় উপস্থাপিত হয়। পৃথক ছত্তিসগড় রাজ্য গঠনের লক্ষে এই বিলটি লোকসভা ও রাজ্যসভায় পাস হলে পৃথক ছত্তিশগড় রাজ্য গঠনের পথ সুগম হয়। ভারতের রাষ্ট্রপতি ২৫ আগস্ট ২০০০-এ মধ্য প্রদেশ পুনর্গঠন আইন ২০০০-এ তাঁর সম্মতি দেন।
এই আইনের প্রেক্ষিতে ভারত সরকার ২০০০ সালের ১ নভেম্বরে তৎকালীন মধ্যপ্রদেশ রাজ্যকে ছত্তিসগড় ও মধ্য প্রদেশে বিভক্ত করার মাধ্যমে নতুন ছত্তিসগড় রাজ্য গঠন করে।
হিমাচল প্রদেশ বিধানসভা

হিমাচল প্রদেশ বিধানসভা হচ্ছে ভারতের হিমাচল প্রদেশের এককক্ষবিশিষ্ট আইনসভা। বিধানসভার বর্তমান আসন সংখ্যা ৬৮। হিমাচল প্রদেশ ভারতের প্রথম রাজ্য যা কাগজবিহীন বিধানসভা পরিচালনা করে। এই পদ্ধতিটি "ই-বিধান" নামে পরিচিত।
দ্য হাউজহোল্ডার (উপন্যাস)

"দ্য" হাউজহোল্ডার হচ্ছে ১৯৬০ সালে প্রকাশিত রুথ প্রাওয়ার জাবভালা রচিত একটি যৌনউত্তেজক উপন্যাস। এটি প্রেম নামে এক যুবকের সম্পর্কে, যা সম্প্রতি তার জীবনের প্রথম পর্যায়ে, একজন শিক্ষার্থী, তার জীবনের দ্বিতীয় ধাপে, গৃহকর্তা থেকে চলে গেছে। বইটি একটি বিল্ডুংস্রোম্যান, এটি এমন একটি গল্প যেখানে নায়ক মন এবং চরিত্রের বিকাশ ঘটে যখন শৈশবকাল থেকে (নির্দোষতা) বিভিন্ন অভিজ্ঞতার মধ্য দিয়ে সাধারণত আত্মিক সঙ্কটের মধ্য দিয়ে পরিপক্ব হয়ে যায়।
পরিচালক জেমস আইভরি এই উপন্যাস অবলম্বনে দ্য হাউজহোল্ডার নামেই চলচ্চিত্র নির্মাণ করে ১৯৬৩ সালে মুক্তি দেন যেখানে খ্যাতিমান অভিনেতা শশী কাপুর প্রেম চরিত্রে অভিনয় করেছিলেন আর তার স্ত্রী ইন্দু চরিত্রে ছিলেন লীলা নায়ডু।
আত্মঅহংকার

আত্ম-সম্মান বা আত্ম-অহংকার একটি নিজস্ব ব্যক্তির নিজস্ব মূল্যের বিষয়গত মূল্যায়ন। আত্ম-সম্মান নিজের সম্পর্কে বিশ্বাসকে অন্তর্ভুক্ত করে (উদাহরণস্বরূপ, "আমি ভালবাসি না", "আমি যোগ্য") পাশাপাশি আবেগময় অবস্থা যেমন জয়, হতাশা, অভিমান এবং লজ্জা। স্মিথ এবং ম্যাকি (২০০৭) এটিকে সংজ্ঞায়িত করে বলেছিলেন "স্ব-ধারণাটি আমরা আত্ম সম্পর্কে যা ভাবি; আত্ম-সম্মান, এটি স্ব-এর ইতিবাচক বা নেতিবাচক মূল্যায়ন, যেমন আমরা এটি সম্পর্কে কীভাবে অনুভব করি" "
আত্ম-সম্মান একটি আকর্ষণীয় মনস্তাত্ত্বিক গঠন কারণ এটি একাডেমিক কৃতিত্বের মতো কিছু ফলাফলের পূর্বাভাস দেয় সুখ, বিবাহ এবং সম্পর্কের ক্ষেত্রে সন্তুষ্টি, এবং অপরাধমূলক আচরণ। আত্ম-সম্মান একটি নির্দিষ্ট বৈশিষ্ট্যের ক্ষেত্রে প্রয়োগ করতে পারে (উদাহরণস্বরূপ, "আমি বিশ্বাস করি আমি একজন ভাল লেখক এবং আমি সে সম্পর্কে খুশি বোধ করি") বা বিশ্বব্যাপী (উদাহরণস্বরূপ, "আমি বিশ্বাস করি আমি একজন খারাপ ব্যক্তি, এবং নিজের সম্পর্কে আমার খারাপ লাগে) সাধারণভাবে ")। মনোবিজ্ঞানীরা সাধারণত আত্ম-সম্মানকে একটি স্থায়ী ব্যক্তিত্বের বৈশিষ্ট্য হিসাবে চিহ্নিত করেন (বৈশিষ্ট্য স্ব-সম্মান), যদিও সাধারণ, স্বল্প-মেয়াদী বৈচিত্রগুলি (রাষ্ট্রীয় আত্ম-সম্মান) উপস্থিত থাকে। আত্মসম্মানের সমার্থক শব্দ বা নিকট-প্রতিশব্দে অনেকগুলি বিষয় রয়েছে: স্ব-মূল্যবান, স্ব-সম্মান, আত্ম-সম্মান, এবং আত্ম-অখণ্ডতা।
খুবাইব ইবনে আদি

খুবাইব ইবনে আদিয় (خبيب بن عدي) বা খুবাইব বিন আদী ছিলেন ইসলামী নবী মুহাম্মদের সাহাবী। আল রাজির অভিযানের সময় তিনি নিহত হন।
৬২৫ খ্রিস্টাব্দে কিছু লোক ইসলাম শিখানোর জন্য মুহাম্মদকে (সাঃ) প্রশিক্ষক প্রেরণের অনুরোধ জানিয়েছিল, কিন্তু খুজায়মাহের দুটি গোত্র দ্বারা এই লোকদের ঘুষ দেওয়া হয়েছিল যারা মুহাম্মাদ (সাঃ) এর অনুসারীরা উপর খালিদ বিন সুফিয়ান হত্যার প্রতিশোধ নিতে চেয়েছিল এবং তারা মুসলমানদের হত্যা করে। আসিম ইবনে সাবিতকে হত্যার পরে হুদাইল তার মাথা বিক্রি করতে চেয়েছিল।
উইলিয়াম মন্টগোমেরি ওয়াটের মতে, এই অনুষ্ঠানের সর্বাধিক প্রচলিত সংস্করণে বলা হয়েছে যে মুসলমানদের উপর হামলা করার জন্য বনু লাহিয়ানের উদ্দেশ্য ছিল, বনু লাহিয়ান মুহাম্মদ সাঃ এর উস্কানিতে তাদের প্রধানের হত্যার প্রতিশোধ নিতে চেয়েছিলো। সুতরাং তারা খুজায়মাহের দুটি গোত্রকে ঘুষ দিয়েছিল তারা বলে যে তারা ইসলাম গ্রহণ করতে চায়। ওয়াট আরও বলে যে মুহাম্মদ (সাঃ) প্রেরিত সাতজন পুরুষ হয়ত মুহাম্মদ সাঃ এর গুপ্তচর এবং আরব উপজাতির প্রশিক্ষক ছিলেন। তিনি আরও বলেছিলেন যে তাদের প্রধানের হত্যার সঠিক তারিখ যাচাই করা কঠিন।
সফিউর রহমান মুবারকপুরী মতানুসারে, কুরাইশরা আদেশ করে যে, উকবা বিন হারেস খুবাইব বিন আদিকে ক্রুশে চড়িয়ে যেন হত্যা করে কারণ তিনি (আদি) উকবা বিন হারেসের পিতাকে হত্যা করেছে। 
মুহাম্মদ সাঃ, আমর ইবনে উমাইয়া আল দামরীকে খুবিয়াব বিন আদি হত্যার প্রতিশোধ নিতে আবু সুফিয়ানকে হত্যার নির্দেশ প্রদান করেন, বলা হয়েছে
খুবাইব ইবনে আদিকে বন্দী করে নিয়ে যাওয়া হয়েছিল এবং কয়েক হাজার মিছিল তার সাথে যাত্রা করে যাতে আবু সুফিয়ান ইবনে হারব, সাফওয়ান ইবনে উমাইয়ার এবং সাঈদ ইবনে আমির আল জুমাহির মতো লোকেরা অন্তর্ভুক্ত ছিল।
মহিলা এবং শিশুরা তাকে মৃত্যুর জন্য নির্ধারিত স্থানে ঠেলে দেয়। বদরের যুদ্ধে কুরাইশের ক্ষতির জন্য প্রতিশোধ নিতে খুবাইবে মৃত্যু হয়েছিল। সমবেত জনতা তাঁর সাথে বন্দী হয়ে নির্ধারিত স্থানে উপস্থিত হলে খুবাইব মহিলা ও শিশুদের চিৎকারের মধ্যে দৃঢ় অথচ শান্ত স্বরে বলেছিলেন:
এটিকে কুরাইশরা অনুমতি দেয়। খুবাইব কাবা'র মুখোমুখি হয়ে দুই রাকাত নামায আদায় করলেন। তখন খুবাইব কুরাইশ নেতাদের মুখোমুখি হন।
তারপরে মক্কার জীবিত অবস্থায় খুয়াবের দেহ ভেঙে ফেলার প্রক্রিয়া শুরু করে এবং তাকে নির্যাতন শুরু করে।
তাঁর রক্ত প্রবাহিত হলে তিনি জবাব দিয়েছিলেন, ""আল্লাহর কসম, আমি আমার পরিবারের মধ্যে নিরাপদ থাকতে চাই না, যখন কিনা একটি কাঁটাও মুহাম্মদকে কষ্ট দেয়।"" লোকেরা বাতাসে তাদের মুষ্টি উঠালো এবং চিৎকার আরও বেড়ে গেল।
খুবাইব কাঠের ক্রসের উপরে আকাশের দিকে চোখ তুলেছিল।
এরপরে এটি খুবাইবার দেহে কেটে যাওয়া তরোয়াল এবং বর্শার সংখ্যা গণনা করা গেল না।
মো. উমর ফারুক

মো. উমর ফারুক বাংলাদেশের কুড়িগ্রাম জেলার রাজনীতিবিদ ও কুড়িগ্রাম-২ আসনের সাবেক সংসদ সদস্য।
মো. উমর ফারুক কুড়িগ্রাম জেলায় জন্মগ্রহণ করেন।
উমর ফারুক কুড়িগ্রাম সদর উপজেলার হলোখানা ইউনিয়নের সাবেক চেয়ারম্যান। তিনি কুড়িগ্রাম জেলা বিএনপি উপদেষ্টা। ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে তিনি কুড়িগ্রাম-২ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন।
টঙ্গী পাইলট স্কুল এন্ড গার্লস কলেজ

টঙ্গী পাইলট স্কুল এন্ড গার্লস কলেজ বাংলাদেশের গাজীপুর জেলার টঙ্গীর আউচপাড়ায় অবস্থিত একটি ঐতিহ্যবাহী শিক্ষাপ্রতিষ্ঠান। এটি গাজীপুর জেলার প্রাচীন স্কুলগুলোর মধ্যে অন্যতম। ১৯৪৭ সালে স্কুলটি প্রতিষ্ঠিত হয়েছিল। পরবর্তীতে ১৯৯১ সালে মহিলা কলেজ শাখা চালু হয়।
বাংলাদেশে কোভিড-১৯ বৈশ্বিক মহামারীর কারণে সকল স্কুল-কলেজ বন্ধ ঘোষণা করা হলে, টঙ্গী পাইলট স্কুল এন্ড গার্লস কলেজ কর্তৃপক্ষ অনলাইন শিক্ষা কার্যক্রমের সিদ্ধান্ত গ্রহণ করেন। এই উদ্দেশ্যে ফেসবুকে প্রতিটি শ্রেণির জন্য আলাদা গ্রুপ খুলে সেখানে ক্লাস নেয়া হয়।
২০২০ সালের অক্টোবর মাসে ৬ষ্ঠ থেকে ৯ম শ্রেণির অনলাইনভিত্তিক মূল্যায়ন পরীক্ষা ও ১০ম শ্রেণির অনলাইনভিত্তিক প্রাক-নির্বাচনী পরীক্ষা নেয়া হয়।
উষ্ণ আর্দ্র উচ্চ-প্রবাহের অক্সিজেন নল চিকিৎসা

উষ্ণ আর্দ্র উচ্চ-প্রবাহের অক্সিজেন নল চিকিৎসা শ্বসনতন্ত্রীয় কর্মকাণ্ডে সহায়তাকারী এক ধরনের চিকিৎসা পদ্ধতি যাতে কোনও রোগীর ফুসফুসে মানবদেহের স্বাভাবিক তাপমাত্রা (৩৭° সেলসিয়াস) ও মানবদেহের আদর্শ সম্পৃক্ত বাষ্পীয় চাপের সাথে মিল রেখে (প্রায় ১০০% আপেক্ষিক আর্দ্রতার) উষ্ণ ও আর্দ্র করা অক্সিজেন গ্যাস প্রতি মিনিটে ৪০ লিটার থেকে সর্বোচ্চ ৬০ লিটার পরিমাণে নাকে স্থাপিত নলের মাধ্যমে সরবরাহ করা হয়। শ্বাসযন্ত্রের তীব্র ও দীর্ঘস্থায়ী সমস্যার জন্য এই চিকিৎসা পদ্ধতি প্রয়োগ করা হয়।
ইংরেজি পরিভাষায় একে হিটেড হিউমিডিফায়েড হাই-ফ্লো থেরাপি (Heated humidified high-flow therapy, সংক্ষেপে HHHF), হাই ফ্লো থেরাপি (High Flow Therapy), হাই ফ্লো নেজাল অক্সিজেন (High-Flow Nasal Oxygen, সংক্ষেপে HFNO), হাই ফ্লো নেজাল ক্যানুলা (High-Flow Nasal Cannula, সংক্ষেপে HFNC), ইত্যাদি নামে ডাকা হয়।
উষ্ণ ও আর্দ্র উচ্চ-প্রবাহের অক্সিজেন নল চিকিৎসা ব্যবহার করার সুবিধাগুলি হল:
আমসা আমিন

আমসাআ আমিন বাংলাদেশ সেনাবাহিনীর অবসরপ্রাপ্ত মেজর জেনারেল, সাবেক রাষ্ট্রদূত ও কুড়িগ্রাম জেলার রাজনীতিবিদ ।
আমসা আমিন কুড়িগ্রাম জেলায় জন্মগ্রহণ করেন।
আমসাআ আমিন বেসরকারি সংগঠন ‘সেন্টার ফর সিকিউরিটি এ্যান্ড ডেভেলপমেন্ট স্টাডিজ’ এর চেয়ারম্যান। তিনি বাংলাদেশ সেনাবাহিনীর অবসরপ্রাপ্ত মেজর জেনারেল ও সাবেক রাষ্ট্রদূত। তিনি সেনাবাহিনী থেকে অবসর গ্রহণ করে ২০০১ সালে আওয়ামী লীগে যোগ দিয়ে ২০০৩ সালে তিনি দলের কুড়িগ্রাম জেলা কমিটির সভাপতি নির্বাচিত হন। ২০০১ সালের অষ্টম জাতীয় সংসদ নির্বাচনে আওয়ামী লীগের মনোনয়ন নিয়ে কুড়িগ্রাম-২ আসন থেকে অংশ নিয়ে পরাজিত হয়েছিলেন। এর পর ২০১৮ সালে গণফোরামে যোগ দিয়ে একাদশ জাতীয় সংসদ নির্বাচনেও কুড়িগ্রাম-২ আসন থেকে অংশ নিয়ে পরাজিত হয়েছিলেন।
কুড়িগ্রাম জেলা পরিষদের প্রশাসক হিসেবেও তিনি দায়িত্ব পালন করেন।
আহমেদ আল-ফাহাদ আল-আহমেদ আল-সাবাহ

আহমেদ আল ফাহাদ আল আহমেদ আল সাবাহ একজন কুয়েতি রাজনীতিবিদ ও ক্রীড়া প্রশাসক। তিনি বর্তমানে এশিয়া অলিম্পিক কাউন্সিল ও এশীয় হ্যান্ডবল ফেডারেশনের সভাপতি। এছাড়াও তিনি আন্তর্জাতিক অলিম্পিক কমিটির সদস্য। তিনি তেল, প্রকৌশল, পানি ও বিদ্যুৎ এবং যোগাযোগ ও নির্মাণ ক্ষেতগুলোতে কাজ করেন। তিনি ২০১৫-২০১৭ সেশনের জন্য ফিফা নির্বাহী কমিটির সদস্য নির্বাচিত হয়েছেন।
শেখ আহমেদ কুয়েত বিশ্ববিদ্যালয় ও কুয়েত মিলিটারি একাডেমিতে শিক্ষা অর্জন করেছেন। এবং তিনি কুয়েত সেনাবাহিনীতে মেজর পদমর্যাদা অর্জন করেছেন।
তিনি ২০০০ সালে কুয়েতের তথ্য মন্ত্রী হিসেবে নিযুক্ত হন এবং ২০০১ সালে ভারপ্রাপ্ত তেল মন্ত্রী হন। তিনি ১৯৯১ থেকে ২০০১ সাল পর্যন্ত কুয়েত অলিম্পিক কমিটির সভাপতি ছিলেন। ১৯৯২ সালে তিনি আন্তর্জাতিক অলিম্পিক কমিটির সদস্য নির্বাচিত হয়েছিলেন। এছাড়াও তিনি এশিয়া অলিম্পিক কাউন্সিলের সভাপতি।
কালীগ্রাম রথীন্দ্রনাথ ইনস্টিটিউশন

কালীগ্রাম রথীন্দ্রনাথ ইনস্টিটিউশন বাংলাদেশর নওগাঁ জেলার আত্রাই উপজেলার কালীগ্রাম ইউনিয়নে অবস্থিত একটি শিক্ষাপ্রতিষ্ঠান। এটি একটি হাইস্কুল। রবীন্দ্রনাথ ঠাকুর নিজেই শিক্ষাপ্রতিষ্ঠানটি নির্মাণ করেছিলেন। তিনি নোবেল পুরস্কারে পাওয়া অর্থ দিয়ে হাইস্কুলটি নির্মাণ করেছিলেন।
বাংলাদেশে জোড়াসাঁকোর ঠাকুর পরিবারের তিনটি জমিদারি ছিল। সেগুলো হলঃ কুষ্টিয়া জেলার শিলাইদহে, সিরাজগঞ্জ জেলার শাহাজাদপুরে এবং নওগাঁ জেলার কালিগ্রামে। উতরাধিকার সূত্রে রবীন্দ্রনাথ ঠাকুর কালিগ্রামের জমিদারের দায়িত্ব পান।
১৮৯১ সালের ১৩ জুন জমিদারি দেখাশোনার জন্য রবীন্দ্রনাথ ঠাকুর কালিগ্রামে আসেন। ১৯৩৭ সালের ২৭ জুলাই শেষবার এইখানে আসেন। রবীন্দ্রনাথ ঠাকুর জমিদারি কাজ পরিচালনার জন্য অনেকবার আত্রাইয়ে কালিগ্রাম ইউনিয়নের পরিসর গ্রামে আসেন।
১৯৩৭ সালে কালীগ্রাম রথীন্দ্রনাথ ইনস্টিটিউশন প্রতিষ্ঠিত করা হয়। রবীন্দ্রনাথ ঠাকুরের ছেলে রথীন্দ্রনাথের নামে হাইস্কুলটি প্রতিষ্ঠিত হয়েছে। রবীন্দ্রনাথ ঠাকুর নোবেল পুরস্কারের প্রাপ্ত অর্থ দিয়ে হাইস্কুলটি প্রতিষ্ঠিত করেছেন।
রবীন্দ্রনাথ ঠাকুরের মৃত্যুর পর তার পুত্র রথীন্দ্রনাথ উতরাধিকার সূত্রে জমিদারির দায়িত্ব পান। তিনি ১৯৪৫ সালের দিকে দাম্পত্য সঙ্গী প্রতিমা দেবীসহ কালিগ্রামে আসেন। নিজের নামে নির্মিত ইনস্টিটিউশনের প্রতি তার টান ছিল। তিনি সেই সময়ে শিক্ষক-ছাত্রদের সঙ্গে নিয়িমিত যোগাযোগ রাখতেন।
কালীগ্রাম রথীন্দ্রনাথ ইনস্টিটিউশন সেই সময়ে মাটি দিয়ে তৈরি করা হয়েছিল। রবীন্দ্রনাথ ঠাকুরের স্মৃতি বিজড়িত এই হাইস্কুল। রবীন্দ্রনাথের দেওয়া আশীর্বাণী, চিঠি, প্রজাদের উদ্দেশ্যে দেওয়া তার শেষ ভাষণ, তার দেওয়া বিভিন্ন বই এই ইনস্টিটিউশন সংগ্রহিত করা আছে। এই প্রতিষ্ঠানে কালীগ্রামের শেষ জমিদার রবীন্দ্রনাথের পুত্র রথীন্দ্রনাথ ঠাকুরের চিঠি, রবীন্দ্রনাথের পুত্রবধূ প্রতিমা দেবীর চিঠিসহ রবীন্দ্রনাথের অনেক স্মৃতিস্মারক সংগ্রহ করা আছে।
রবীন্দ্রনাথ ঠাকুরের জন্ম ও মৃত্যু বার্ষিকী উপলক্ষে কালীগ্রাম রথীন্দ্রনাথ ইনস্টিটিউশনে বিভিন্ন ধরনের অনুষ্ঠানের আয়োজন করা হয়। রবীন্দ্রনাথ স্মৃতিবিজড়িত মাটির ঘরগুলোতে শিক্ষা কার্যক্রম চলমান আছে।
তবে কর্তৃপক্ষের অবহেলার কারণে রবীন্দ্রনাথ স্মৃতিবিজড়িত একটি মাটির ঘর ভেঙে ফেলা হয়েছে। যথাযথ কর্তৃপক্ষের সংরক্ষণের অভাবে রবীন্দ্রনাথের স্মৃতিবিজড়িত অনেক নিদর্শন নষ্ট হবার পথে।
পরশুরাম সরকারি পাইলট উচ্চ বিদ্যালয়

পরশুরাম সরকারি পাইলট উচ্চ বিদ্যালয় বাংলাদেশের ফেনী জেলার পরশুরাম উপজেলায় অবস্থিত। এই বিদ্যালয়টি পরশুরাম উপজেলার অন্যতম প্রাচীন শিক্ষাপ্রতিষ্ঠান। বিদ্যালয়টি প্রতিষ্ঠা করা হয় ১৯৪৫ সালে।
পরশুরাম সরকারি পাইলট উচ্চ বিদ্যালয়টি ১৯৪৫ সালে উপ-মহাদেশ বিভক্ত হওয়ার ঠিক দুই বছর আগে বাবু জোগেশ চন্দ্র চক্রবর্তী, এক মহান মনের অধিকারী ও উদার ব্যক্তি দ্বারা প্রতিষ্ঠিত হয়েছিল। উচ্চাকাঙ্ক্ষা না করেই তিনি সেই ব্রিটিশ অধ্যুষিত অজ্ঞ সমাজে শিক্ষা বিস্তারের জন্য নিজের জীবনকে উৎসর্গ করেছিলেন। ভারতীয় উপমহাদেশ বিভক্ত হওয়ার আগে পরশুরাম হিন্দু-জনবহুল অঞ্চল ছিল এবং মুসলমানরা আধুনিক শিক্ষা গ্রহণ করতে রাজি ছিল না। সুতরাং সেই সময়ে, বেশিরভাগ শিক্ষার্থী হিন্দু এবং মুসলমান ছাত্ররা ছিল কম। তিনি একটি আধ্যাত্মিক বাসনা দিয়ে একটি কটেজে স্কুল শুরু করেছিলেন। সময়ের সাথে সাথে এখন এটি একটি অন্যতম গুরুত্বপূর্ণ শিক্ষা প্রতিষ্ঠান।
বিদ্যালয়টিতে ৬ষ্ঠ শ্রেণী থেকে ১০ম শ্রেণী পর্যন্ত প্রায় ৬০০ ছাত্র ও ছাত্রী রয়েছে। সিলেবাস অনুযায়ী স্কুলটিতে বছরে দুইটি পরীক্ষা নেওয়া হয়, অর্ধ-বার্ষিকী এবং বার্ষিকী। বিদ্যালয়ের বর্তমান প্রধান শিক্ষক আতাউর রহমান চৌধুরী।
বিদ্যালয়ে মোট ভবনের সংখ্যা ০৪টি (১টি নতুন তিনতলা ভবন, এবং তিনটি দ্বিতল ভবন)। বিদ্যালয়ের একটি ভবন অফিস এবং অন্যান্য ভবন শ্রেণীকক্ষ রূপে ব্যবহৃত হয়। বিদ্যালয়ে একটি পাঠাগার, একটি ল্যাবরেটরি, একটি কম্পিউটার ল্যাব রয়েছে। ছাত্র ছাত্রী দের কোলাহল ক্যাম্পাসটিকে করে তুলেছে সজীব ও প্রাণবন্ত।
বিদ্যালয়ের পাশেই একটি বড় খেলার মাঠ রয়েছে। এই মাঠে জাতীয় দিবসের নানা কর্মসূচী সহ উপজেলার বিভিন্ন ধরনের খেলাধুলার আয়োজন করা হয়ে থাকে। মাঠের ঠিক পশ্চিম পাশে উপজেলার কেন্দ্রীয় শহীদ মিনার অবস্থিত।
"ফলাফলঃ"
বাংলাদেশের গোয়েন্দা সংস্থা

বাংলাদেশি গোয়েন্দা সংস্থা হল একাধিক গোয়েন্দা সংস্থার একটি গ্রুপ যা বাংলাদেশের বিদেশী সম্পর্ক এবং বাংলাদেশের জাতীয় সুরক্ষার জন্য অন্যান্য কাজকর্মের পাশাপাশি প্রয়োজনীয় বিবেচিত গোয়েন্দা তথ্য সংগ্রহ কার্যক্রম পরিচালনা করার জন্য দায়িত্বপ্রাপ্ত। বাংলাদেশ গোয়েন্দা সম্প্রদায়ের সদস্য সংস্থাগুলির মধ্যে বাংলাদেশ সেনাবাহিনী, নৌবাহিনী, বিমানবাহিনী, এনএসআই এবং স্বরাষ্ট্র মন্ত্রণালয়ের মধ্যে বেসামরিক গোয়েন্দা ও বিশ্লেষণ অফিসের সামরিক বুদ্ধি অন্তর্ভুক্ত রয়েছে। আইসি'র নেতৃত্বে প্রতিটি গোয়েন্দা সংস্থার প্রধান একজন পরিচালক আছেন, যিনি বাংলাদেশের প্রধানমন্ত্রীকে প্রতিবেদন করেন। আধুনিক বাংলাদেশ গোয়েন্দা সম্প্রদায়ের সংগঠন এবং কাঠামো পাকিস্তান থেকে স্বাধীনতার পরেও অব্যাহতভাবে সংস্থা থেকে তাদের কাঠামো তৈরি করেছে। বাংলাদেশ গোয়েন্দা সংস্থাগুলি আজ হ'ল জাতীয় নিরাপত্তা গোয়েন্দা সংস্থা, বাংলাদেশ পুলিশের বিশেষ শাখা, সেনা গোয়েন্দা সংস্থা, বিমান বাহিনী গোয়েন্দা সংস্থা, নৌ গোয়েন্দা সংস্থা ও প্রতিরক্ষা গোয়েন্দা মহাপরিদপ্তর (ডিজিএফআই)। ১৯৭১ সালে বাংলাদেশ স্বাধীনতা যুদ্ধের সময় ১১ টি মুক্তিবাহিনী সেক্টরের বাংলাদেশ বাহিনী তাদের গেরিলা যুদ্ধ দলগুলির সংগঠনের মধ্যে একটি গোয়েন্দা নেটওয়ার্ক গড়ে তুলেছিল যা এই সেক্টরগুলিকে প্রয়োজনীয় স্থানীয় বুদ্ধি সরবরাহ করেছিল। তবে গোয়েন্দা সংস্থার কর্মীরা নির্দিষ্ট এজেন্সি থেকেই নিয়োগ ও প্রশিক্ষণপ্রাপ্ত হয়েছে এবং এখনও অব্যাহত রেখেছে। তাদের বিভিন্ন দায়িত্বের মধ্যে, সম্প্রদায়ের সদস্যরা বিদেশী এবং দেশীয় কলাকৌশল সংগ্রহ ও উৎপন্ন করে, সামরিক পরিকল্পনায় অবদান রাখে এবং গুপ্তচরবৃত্তি সম্পাদন করে।
জাতীয় নিরাপত্তা গোয়েন্দা সংস্থা, যা জাতীয় নিরাপত্তা গোয়েন্দা অধিদপ্তর-জেনারেল হিসাবেও পরিচিত, এটি প্রাথমিক গোয়েন্দা সংস্থা হ'ল অভ্যন্তরীণ সুরক্ষার জন্য (অভ্যন্তরীণ রাজনৈতিক বিষয়াদি সহ) বিদেশী গোয়েন্দা ও জঙ্গিবাদ বিরোধী। যদিও বাংলাদেশ মিলিটারি থেকে আলাদা, এটির নেতৃত্ব কখনও কখনও একজন অবসরপ্রাপ্ত সিনিয়র মিলিটারি অফিসার দিয়ে থাকেন। যদিও বাংলাদেশ মিলিটারি থেকে এ সংস্থাটি আলাদা, এটির নেতৃত্ব কখনও কখনও একজন অবসরপ্রাপ্ত সিনিয়র মিলিটারি অফিসার দিয়ে থাকেন। এটা সরাসরি রিপোর্ট প্রধানমন্ত্রীর কার্যালয় থেকে পরিচালিত হয় ।
প্রতিরক্ষা গোয়েন্দা মহাপরিদপ্তর (ডিজিএফআই) হ'ল প্রধান সামরিক গোয়েন্দা সংস্থা, সমস্ত সামরিক উদ্দেশ্যে গোয়েন্দা তথ্য সংগ্রহের জন্য দায়বদ্ধ। ডিজিএফআই-তে বিশেষত বাংলাদেশ সেনাবাহিনী, বাংলাদেশ নৌবাহিনী এবং বাংলাদেশ বিমানবাহিনীকে পরিবেশন করা মহকুমাও অন্তর্ভুক্ত রয়েছে, তবে সংস্থাটি সমস্ত সামরিক গোয়েন্দা কার্যক্রমে স্বতন্ত্র এবং একীভূত। এটি বাংলাদেশের ইতিহাসের আলোকে পরিষেবাগুলির মধ্যে র‌্যাঙ্কগুলি পোলিশ করার জন্যও দায়ীত্বপ্রাপ্ত।
বাংলাদেশ পুলিশের বিশেষ শাখা (এসবি) হ'ল দেশের প্রথম গোয়েন্দা সংস্থা। এই শাখার প্রধান দায়িত্ব হ'ল বিদেশিদের নিবন্ধকরণ ও নিয়ন্ত্রণ, সরকার থেকে প্রয়োজনীয় যে কোনও বুদ্ধি অর্জন করা, যাচাইকরণের ভূমিকা পালন করা, ভিআইপি এবং ভিভিআইপিগুলিকে সুরক্ষা প্রদান, গোয়েন্দা জমায়েতকরণ, অভিবাসন নিয়ন্ত্রণ ইত্যাদি। এটি বাংলাদেশের একমাত্র গোয়েন্দা সংস্থা যা সমস্ত কৌশলগত, পরিচালনা ও কৌশলগত স্তরে কাজ করে। এটি সরাসরি বাংলাদেশের স্বরাষ্ট্রমন্ত্রণালয়ের কাছে প্রতিবেদন করে।
পুলিশ ব্যুরো অফ ইনভেস্টিগেশন বাংলাদেশ পুলিশের একটি বিশেষায়িত ইউনিট। "চাঞ্চল্যকর" এবং কঠিন মামলাগুলি তদন্তের জন্য এটি ১৮ সেপ্টেম্বর ২০১২ সালে গঠিত হয়েছিল। 
সিআইডি বাংলাদেশ পুলিশের একটি বিশেষায়িত শাখা। এটি সন্ত্রাসবাদ, হত্যা এবং সংগঠিত অপরাধ সহ অপরাধের তদন্ত চালায়। এছাড়াও এটি ফরেনসিক সহায়তাও দিয়ে থাকে।
শ্রদ্ধা মুসলে

শ্রদ্ধা মুসলে (জন্ম: ৭ জানুয়ারি ১৯৮৪) একজন ভারতীয় মডেল এবং অভিনেত্রী, যিনি গোয়েন্দা ধারাবাহিক "সি.আই.ডি."-তে 'ডা. তারিকা' চরিত্রে অভিনয়ের জন্য পরিচিত। এই চরিত্রে অভিনয়ের মাধ্যমে তিনি ব্যাপক জনপ্রিয়তা অর্জন করেছিলেন। তিনি মিস ইন্ডিয়া প্রতিযোগিতা দিয়ে তার কর্মজীবন শুরু করেছিলেন।
শ্রদ্ধা ২০১২ সালের ২৯ নভেম্বর লখনউয়ের ব্যবসায়ী দীপক তমারকে বিয়ে করেছিলেন।
বাঁশদা রাজ্য

বাঁসদা রাজ্যটি ব্রিটিশ রাজ আমলে ভারতের অন্যতম দেশীয় রাজ্য ছিল। এটি বোম্বাই প্রেসিডেন্সির সুরাত এজেন্সির অধীনে ছিল।
রাজ্যটি বীরসিংজি ১৭৮১ সালে প্রতিষ্ঠা করেছিলেন এবং বাঁসদাতে এর রাজধানী ছিল। এর শাসকরা ছিলেন সোলানকি বা ভানসাদিয়া রাজবংশের। বানসদার সর্বশেষ শাসক ১৯৪৮ সালের ১০ জুন ইন্ডিয়ান ইউনিয়নে যোগদানের স্বাক্ষর করেন।
বাঁসদার শাসকরা আনুমানিক ১৮২৯ সাল থেকে "মহারাজা সাহেব" উপাধি পেয়েছিলেন।
বাইপাস (সড়ক)

বাইপাস হ'ল একটি রাস্তা বা মহাসড়ক, যা কোনও অন্তর্নির্মিত অঞ্চল, শহর বা গ্রাম এড়িয়ে বা "বাইপাস" করে, স্থানীয় ট্র্যাফিকের হস্তক্ষেপ ছাড়াই যানবাহন চলাচল করতে দেয়, বিল্ট-আপ অঞ্চলে যানজট হ্রাস করতে এবং রাস্তার সুরক্ষা উন্নত করতে পারে। ট্রাকগুলির জন্য বিশেষভাবে মনোনীত একটি বাইপাসকে ট্রাক রুট বলা যেতে পারে।
যদি জমি ব্যবহারের শক্ত ব্যবস্থা না থাকে, তবে প্রায়শই শহরে বাইপাস বরাবর ভবনগুলি নির্মিত হয় এবং এটিকে একটি সাধারণ শহরের রাস্তায় রূপান্তরিত করা হয়। বাইপাসটি অবশেষে স্থানীয় রাস্তাগুলির মতো জঞ্জাল হয়ে উঠতে পারে, যা এড়াতে চাইছিল সড়কটি। পেট্রোল স্টেশন, শপিং সেন্টার এবং অন্যান্য কিছু ব্যবসা প্রায়শই অ্যাক্সেসের সুবিধার জন্য সেখানে নির্মিত হয় এবং শব্দ ও দূষণজনিত কারণে প্রায়শই বসত বাড়িগুলির নির্মাণ এড়ানো হয়।
বাইপাস রুটগুলি প্রায়শই বিতর্কিত হয়, কারণ আগে কোনও রাস্তা না থাকা স্থানে ভারী যানবাহন বহনকারী একটি রাস্তা তৈরি করা হয়। এটি দ্বন্দ্বের সৃষ্টি করে যারা একটি বিল্ড আপ অঞ্চলে যানজট কমাতে বাইপাসকে সমর্থন করে এবং যারা (প্রায়শই গ্রামীণ) অনুন্নত জমির উন্নয়নের বিরোধিতা করে তাদের মধ্যে। তবে, শহর-কেন্দ্রের ব্যবসায় সম্ভাব্য হ্রাসের কারণে বাইপাস করা শহরটিতে থাকা কিছু লোক এই প্রকল্পটির বিরোধিতাও করতে পারে।
আয়তন গুণাঙ্ক

কোনো পদার্থের আয়তন গুণাঙ্ক (formula_1 বা formula_2) হচ্ছে কোনো একটি পদার্থের উপর চাপ প্রয়োগ করলে প্রতিদানে সেটি কী পরিমাণ বাধা দেয় তার পরিমাপ। কোনো আয়তনের উপর লম্বভাবে বল প্রয়োগ করলে তার সাথে আয়তন কী পরিমাণ হ্রাস পায়, এই দুটির অনুপাত থেকে "আয়তন গুণাঙ্ক" নির্ণয় করা হয়। এটি একটি বিশেষ প্রকৃতির স্থিতিস্থাপক গুণাঙ্ক।
চাপ ও পীড়নের ন্যায় ইহার মাত্রীয় সংকেত [MLT] ও এস আই একক পাস্কাল।
এখানে formula_4 হল চাপ, formula_5 হল বস্তুর প্রাথমিক আয়তন, ও formula_6 আয়তনের সাপেক্ষে চাপের অবকলন।
আয়তন ও ঘনত্ব পরস্পর ব্যস্তানুপাতী হবার জন্য,
এখানে formula_8 হল প্রাথমিক ঘনত্ব ও formula_9 হল ঘনত্বের সাপেক্ষে চাপের অবকলন।
আয়তন গুণাঙ্কের অন্যোন্যক সংনম্যতা নামে পরিচিত।
প্রবাহী পদার্থের আয়তন গুণাঙ্ক formula_1 ও ঘনত্ব formula_8 হলে এবং শব্দের বেগ formula_12 হলে, নিউটন ও ল্যাপলাসের সূত্রানুসারে,
অবদুল বারী সরকার

অবদুল বারী সরকার বাংলাদেশের কুড়িগ্রাম জেলার রাজনীতিবিদ ও কুড়িগ্রাম-৪ আসনের সাবেক সংসদ সদস্য।
অবদুল বারী সরকার কুড়িগ্রাম জেলায় জন্মগ্রহণ করেন।
অবদুল বারী সরকার চিলমারী উপজেলা বিএনপির সভাপতি। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে তিনি কুড়িগ্রাম-৪ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে তিনি কুড়িগ্রাম-৪ আসন থেকে বাংলাদেশ জাতীয়তাবাদী দলের প্রার্থী হিসেবে অংশ নিয়ে পরাজিত হন।
রোকনদ্দৌলা মন্ডল

রোকনদ্দৌলা মন্ডল বাংলাদেশের কুড়িগ্রাম জেলার রাজনীতিবিদ ও কুড়িগ্রাম-৪ আসনের সাবেক সংসদ সদস্য।
রোকনদ্দৌলা মন্ডল কুড়িগ্রাম জেলায় জন্মগ্রহণ করেন।
রোকনদ্দৌলা মন্ডল জাতীয় পার্টির রাজনীতিবিদ। তিনি তৎকালীন প্রেসিডেন্ট হুসেইন মুহাম্মদ এরশাদের খালাতো তালতো ভাই। ১৯৮৮ সালে কুড়িগ্রাম-৪ আসনের সংসদ সদস্য নাজিমুদ্দৌলা মৃত্যুবরণ করলে উপনির্বাচনে জাতীয় পার্টির প্রার্থী হিসেবে তিনি সংসদ সদস্য নির্বাচিত হন।
নাজিমুদ্দৌলা

নাজিমুদ্দৌলা বাংলাদেশের কুড়িগ্রাম জেলার রাজনীতিবিদ ও কুড়িগ্রাম-৪ আসনের সাবেক সংসদ সদস্য।
নাজিমুদ্দৌলা কুড়িগ্রাম জেলার চিলমারীতে উপজেলা‍য় জন্মগ্রহণ করেন।
নাজিমুদ্দৌলা ১৯৮৬ সালের তৃতীয় জাতীয় সংসদ নির্বাচনে কুড়িগ্রাম-৪ আসন থেকে স্বতন্ত্র প্রার্থী হিসেবে জাতীয় পার্টির লে: কর্ণেল আ: সবুর মন্ডলকে পরাজিত করে সংসদ সদস্য নির্বাচিত হন। এর পর জাতীয় পার্টিতে যোগ দিয়ে ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে পুনরায় সংসদ সদস্য নির্বাচিত হয়ে একই বছরে মৃত্যুবরণ করেন।
রুচিরা পেরেরা

পানাগোদাগে ডন রুচিরা লক্ষ্মীরি পেরেরা (; জন্ম: ৬ এপ্রিল, ১৯৭৭) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষার্ধ্ব থেকে ২০০০-এর দশকের মাঝামাঝি সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে বাসনাহিরা সাউথ, ব্লুমফিল্ড ক্রিকেট ও অ্যাথলেটিক ক্লাব, কোল্টস ক্রিকেট ক্লাব, সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলেছেন। এছাড়াও, বামহাতে নিচেরসারিতে ব্যাটিং করতেন রুচিরা পেরেরা।
কোটের আনন্দ শাস্ত্রলয়ে অধ্যয়ন করেছেন তিনি। ১৯৯৬-৯৭ মৌসুম থেকে ২০১১ সাল পর্যন্ত রুচিরা পেরেরা’র প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যানের বিপরীতে সুইং করানোয় দক্ষ ছিলেন। দলকে উজ্জ্বীবিত রাখতে তার জুড়ি মেলা ভার ছিল। বিশ্রামকক্ষে বেশ আমুদে পরিবেশ সৃষ্টি করতেন ও বল হাতে নিয়ে তিনি সমীহের পাত্র ছিলেন।
সমগ্র খেলোয়াড়ী জীবনে আটটিমাত্র টেস্ট, সতেরোটি একদিনের আন্তর্জাতিক ও দুইটি টুয়েন্টি২০ আন্তর্জাতিকে অংশগ্রহণ করেছেন রুচিরা পেরেরা। ২৪ ফেব্রুয়ারি, ১৯৯৯ তারিখে কলম্বোয় সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ৮ নভেম্বর, ২০০২ তারিখে জোহেন্সবার্গে স্বাগতিক দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।
সজীব ও প্রাণবন্তঃ বোলার হিসেবে ২০০২ সালের মাঝামাঝি সময়ে অস্ট্রেলীয় বোলিং কোচ ড্যারিল ফস্টার ও ওয়েস্টার্ন অস্ট্রেলিয়া বিশ্ববিদ্যালয়ের বায়োমেকানিক্স বিশেষজ্ঞের পরামর্শক্রমে তার বোলিংয়ের ধারা পরিবর্তিত হয়। তাদের সহযোগিতায় কব্জির মোচড়ে উন্নত পর্যায়ে বোলিং ভঙ্গীমা প্রদর্শনে সক্ষমতা দেখান। এরফলে কনুইয়ের সমস্যা থেকে দূরে থেকে শ্রীলঙ্কা কর্তৃপক্ষের সন্তুষ্টি লাভ করেন।
দক্ষিণ আফ্রিকার বিপক্ষে বেশ ভালোমানের বোলিংশৈলী প্রদর্শন করেন। তবে, এর কার্যকারিতা নষ্ট হয়ে যায়। ইংল্যান্ডের লীগে খেলোয়াড়ী জীবন বেছে নেন। একবার ইংরেজ ঘরোয়া লীগে বোলিংয়ে ছন্দ ফিরিয়ে আনেন।
২০০৬ সালে নিউজিল্যান্ড গমনার্থে তাকে শ্রীলঙ্কা দলে খেলার জন্যে আমন্ত্রণ জানানো হয়। ঐ সিরিজে কেবল একটি খেলায় অংশ নিয়েছিলেন তিনি। এছাড়াও, অস্ট্রেলিয়ায় দলের সাথে যান। চামিন্দা ভাসের সাথে বোলিং উদ্বোধনে নামেন। তবে, ছোট ধরনের আঘাতের কারণে কয়েকটি খেলায় অংশগ্রহণ করা থেকে বিরত থাকেন তিনি।
একই সালে শ্রীলঙ্কার পক্ষে টুয়েন্টি২০ আন্তর্জাতিকের প্রথম খেলায় অংশগ্রহণ করার গৌরব অর্জন করেন। এ পর্যায়ে তার টি২০আই ক্যাপ ছিল ৯।
মোহাম্মদ সিরাজুল হক

মোহাম্মদ সিরাজুল হক বাংলাদেশের কুড়িগ্রাম জেলার রাজনীতিবিদ ও তৎকালীন রংপুর-১৭ (বর্তমান কুড়িগ্রাম-৪) আসনের সাবেক সংসদ সদস্য।
মোহাম্মদ সিরাজুল হক কুড়িগ্রাম জেলার মাদারটিলায় জন্মগ্রহণ করেন।
মোহাম্মদ সিরাজুল হক কুড়িগ্রাম কলেজের অধ্যাপক ও রৌমারী ডিগ্রী কলেজের অধ্যক্ষ ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে তৎকালীন রংপুর-১৭ (বর্তমান কুড়িগ্রাম-৪) আসন থেকে ইসলামীক ডেমোক্রেটিক লীগের প্রার্থী হিসেবে সংসদ সদস্য নির্বাচিত হন। বাংলাদেশ জামায়াতে ইসলামী প্রতিষ্ঠিত হলে তিনি জামায়াতের রাজনীতিতে যোগ দেন।
তিনি ১৯৮৬ সালের তৃতীয়, ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জামায়াতে ইসলামীর প্রার্থী হিসেবে কুড়িগ্রাম-৪ আসন থেকে অংশ নিয়ে পরাজিত হন।
ইরানে সমকামীদের অধিকার

ইরানে সমকামিতাকে একধরনের মানসিক অসুস্থতা এবং যৌনবিকৃতি হিসেবে দেখা হয়। দেশটিতে সমকামিতার পক্ষে কোনো সরকারী বা সামাজিক স্বীকৃতি নেই। ইরানে ১৯৭৯ সালের ইসলামী বিপ্লবের আগে মোহাম্মদ রেজা পাহলভির সরকার সমকামীদের পক্ষে ছিলো (তখন সমকামীদেরকে শাস্তির আওতায় আনা হতোনা) কারণ রেজা ছিলেন পশ্চিমা সংস্কৃতির পূজারি যদিও তখনো সরকারীভাবে সমকামিতার পক্ষে ইরানে কোনো আইন ছিলোনা। ইরানের সমাজে যৌন বিভাজন ভালো করেই চোখে পড়ে, যেখানে নারীপুরুষের অবাধ মেলামেশাই নিষেধ (যদিও কোনো কোনো ক্ষেত্রে প্রেম করে বিয়ে করা যায়) সেখানে সমকামের মত কাজ অত্যন্ত দুরূহ। ইরানের সাবেক রাষ্ট্রপতি মাহমুদ আহমাদিনেজাদ ইরানের সমাজ এবং সংস্কৃতির সঙ্গে সমকামিতা বেমানান বলে একটি সাক্ষাৎকার দিয়েছিলেন পশ্চিমা গণমাধ্যম সিএনএনকে ২০০৭ সালে। ইরানে নারী সমকামী হোক আর পুরুষ সমকামী হোক, পুলিশ সমকামিতার অভিযোগ পেলেই তাদেরকে গ্রেফতার করে। ইরানের পররাষ্ট্রমন্ত্রী মোহাম্মদ জাভেদ জারিফ ২০১৯ সালে বলেছিলেন যে,
মোহাম্মদ সাদাকাত হোসেন

মোহাম্মদ সাদাকাত হোসেন ছক্কু মিয়া বাংলাদেশের কুড়িগ্রাম জেলার রাজনীতিবিদ, মুক্তিযোদ্ধা ও তৎকালীন রংপুর-১৬ (বর্তমান কুড়িগ্রাম-৪) আসনের সাবেক সংসদ সদস্য।
মোহাম্মদ সাদাকাত হোসেন ছক্কু মিয়া কুড়িগ্রাম জেলার চীলমারীতে জন্মগ্রহণ করেন।
সাদাকাত হোসেন ছক্কু মিয়া মুক্তিযোদ্ধা ছিলেন। তিনি বাংলাদেশ আওয়ামী লীগের চীলমারী থানা সভাপতি ও চিলমারী হাইস্কুলের প্রধান শিক্ষক এবং বঙ্গবন্ধুর ঘনিষ্ঠ ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি রংপুর-১৬ (বর্তমান কুড়িগ্রাম-৪) আসন থেকে বাংলাদেশ আওয়ামী লীগের মনোনয়ন নিয়ে সংসদ সদস্য নির্বাচিত হয়েছিলেন।
১৯৭০ সালের পাকিস্তান জাতীয় নির্বাচনে আওয়ামী লীগের প্রার্থী হিসেবে জাতীয় পরিষদের সদস্য নির্বাচিত হয়েছিলেন।
প্যারীমোহন সাধারণ গ্রন্থাগার

প্যারীমোহন সাধারণ গ্রন্থাগার বাংলাদেশের নওগাঁ জেলার সদর উপজেলায় অবস্থিত একটি গ্রন্থাগার। এটি নওগাঁ জেলার প্রথম গ্রন্থাগার। শত বছরের পুরানো গ্রন্থাগারে অনেক বিখ্যাত লেখকের বিরল কিছু বই আছে।
প্যারীমোহন সাধারণ গ্রন্থাগারটি নওগাঁ জেলা শহরের কে.ডি. মোড়ের নিকটে অবস্থিত। নওগাঁ কে.ডি. সরকারি উচ্চ বিদ্যালয় পাশেই গ্রন্থাগারটি অবস্থিত। গ্রন্থাগারটির নিকটে কাচারী জামে মসজিদ অবস্থিত।
ভারত-পাকিস্তান দেশভাগের পরে, স্থানীয় ব্যক্তিবর্গের উদ্যোগে কো-অপারেটিভ নামের একটি ক্লাব গঠন করা হয়। ক্লাবের সাথে একটি গ্রন্থাগারও প্রতিষ্ঠিত করা হয়। ১৯৫৮ সালে গ্রন্থাগারটি পূর্ণগঠিত করে কো-অপারেটিভ গ্রন্থাগার নামকরণ করা হয়। তৎকালীন সময়ে এই গ্রন্থাগারটি সরকার অনুমোদিত শহরের একমাত্র গ্রন্থাগার ছিল। গ্রন্থাগারটিতে মাক্স মুলার, শেকসপিয়র, বায়রন, মিলটন, ভের্গিল, দান্তের বইসহ অনেক প্রাচীন মূল্যবান বই সংরক্ষিত ছিল। ১৯৭০ সালের মে মাসে তৎকালীন নওগাঁ মহুকুমা প্রশাসক এম.এস. ভূঁইয়া এই গ্রন্থাগারটি প্যারীমোহন সাধারণ গ্রন্থাগার ভবনে স্থানান্তরিত করেছিলেন।
১৯১০ সালে প্যারীমোহন সাধারণ গ্রন্থাগারটি নির্মাণ করা হয়েছে। স্যান্যাল বংশের রায় সাহেব খেতাবপ্রাপ্ত জমিদার প্যারীমোহন স্যান্যাল (১৮২৭-১৯১৮) গ্রন্থাগারটি নির্মাণ করেন। প্যারীমোহন স্যান্যাল পি এম উচ্চ বালিকা বিদ্যালয়ও প্রতিষ্ঠিত করেছেন।
নওগাঁ পৌরসভা প্রতিষ্ঠিত হলে, প্রাথমিকভাবে পৌরসভার প্রশাসনিক কাজকর্মের জন্য প্যারীমোহন গ্রন্থাগার ভবন ব্যবহার করা হয়েছিল। পরে পৌরসভার নিজস্ব ভবনে পৌরসভা স্থানান্তরিত হয়।
প্যারীমোহন সাধারণ গ্রন্থাগারটি দ্বিতল বিশিষ্ট ভবন। গ্রন্থাগারটি সবার জন্য উন্মক্ত। বিভিন্ন দৈনিক পত্রিকা, মাসিক সাময়িকী, দেশী-বিদেশী অনেক বই, সংবাদপত্র, ম্যাগাজিন, ডেটাবেস, মানচিত্র, এবং পাণ্ডুলিপি গ্রন্থাগারটিতে সংরক্ষণ করা আছে।
গ্রন্থাগারটিতে বিশিষ্ট ব্যক্তিদের স্মরণে আলোচনা সভা এবং সঙ্গীতানুষ্ঠানের আয়োজন করা হয়। গ্রন্থাগারটিতে মুক্তিযুদ্ধের বীর শহীদদের, রবীন্দ্রনাথ, নজরুল স্মরণে বিভিন্ন ধরনের অনুষ্ঠান আয়োজন করা হয়। গ্রন্থাগার কর্তৃপক্ষ বাংলা চৈত্র-সংক্রান্তি ও পহেলা বৈশাখ উদ্‌যাপনের ব্যবস্থা করে। এছাড়াও বিভিন্ন উপলক্ষে বিভিন্ন ধরনের অনুষ্ঠান প্যারীমোহন গ্রন্থাগার মিলনায়তনে আয়োজন করা হয়।
সল দে মানিয়ানা

সল দে মানিয়ানা (; "সকালের সূর্য"") দক্ষিণ আমেরিকার রাষ্ট্র বলিভিয়ার দক্ষিণ-পশ্চিমভাগের পোতোসি বিভাগের সুর লিপেস প্রদেশে অবস্থিত একটি ভূ-তাপীয় অঞ্চল। ৪৮০০ মিটার থেকে ৫০০০ মিটার উচ্চতার মধ্যে অবস্থিত অঞ্চলটির আয়তন প্রায় ১০ বর্গকিলোমিটার। এটি সালার দে উয়ুনি (Salar de Uyuni) নামক বিশ্বের বৃহত্তম লবণাক্ত সমতলভূমির কাছেই অবস্থিত।
তীব্র আগ্নেয় কর্মকাণ্ড, গন্ধকযুক্ত ফুটন্ত পানির উষ্ণ প্রস্রবণ, গেইজার, (geysar), ধূম্ররন্ধ্র (fumarole) ও ফুটন্ত কর্দমাক্ত মাটির হ্রদ এই এলাকাটির কিছু বৈশিষ্ট্য। গেইজারগুলি থেকে প্রায় ১৫ মিটার উচ্চতা পর্যন্ত উত্তপ্ত জলীয় বাষ্প উপরে উঠে যেতে পারে। সকালের সূর্যের আলোয় শীতল বাতাস ও উত্তপ্ত বাষ্পের তাপমাত্রায় পার্থক্যের কারণে পর্যটকদের জন্য অত্যন্ত আকর্ষণীয় দৃশ্যের সৃষ্টি হয়। অঞ্চলটিকে ভূ-তাপীয় বিদ্যুৎ উৎপাদনের উৎস হিসেবে ব্যবহার করা যায় কি না, তা নিয়ে গবেষণা হয়েছে।
সল দে মানিয়ানা এবং চিলির উত্তরভাগে অবস্থিত এল তাতিও ভূ-তাপীয় ক্ষেত্র দুইটি আলতিপ্লানো-পুনা আগ্নেয় ব্যবস্থা-র সাথে সম্পর্কিত। একটি চ্যুতি ব্যবস্থা এই ক্ষেত্র দুইটিকে সংযুক্ত করেছে।
ধূম্ররন্ধ্র

ধূম্ররন্ধ্র বলতে কোনও কঠিন ভূ-ত্বকবিশিষ্ট গ্রহের ভূ-ত্বকে অবস্থিত একটি উন্মুক্ত রন্ধকে বোঝায়, যা থেকে জলীয় বাষ্প এবং আরও অনেক ধরনের বায়বীয় পদার্থ বা গ্যাস যেমন কার্বন ডাই-অক্সাইড, সালফার ডাই-অক্সাইড, হাইড্রোজেন ক্লোরাইড এবং হাইড্রোজেন সালফাইড, ইত্যাদি গ্রহটির বায়ুমণ্ডলে নির্গত হয়ে থাকে। ইংরেজিতে একে "ফিউমারোল" (Fumarole) বলা হয়। ভূ-ত্বকের অভ্যন্তরে অবস্থিত পানি আগ্নেয় ম্যাগমার কারণে অতি-উত্তপ্ত হয়ে ওঠে এবং এগুলি যখন ধূম্ররন্ধের মধ্য দিয়ে উদ্গত হয়, তখন এর উপরে চাপ কমে যাওয়া এটি জলীয় বাষ্পে পরিণত হয়। বাকী গ্যাসগুলি সাধারণত সরাসরি ম্যাগমা থেকে নির্গত হয়। ধূম্ররন্ধ্রগুলি সাধারণত সক্রিয় আগ্নেয়গিরি অঞ্চলে অগ্ন্যুৎপাতের সময় কিংবা দুইটি অগ্ন্যুৎপাতের মধ্যবর্তী অপেক্ষাকৃত শান্ত পর্বেও বিদ্যমান থাকতে পারে।
ধূম্ররন্ধ্রগুলির সাথে উষ্ম প্রস্রবণ ও গেইজারের ঘনিষ্ঠ সম্পর্ক আছে। যেসমস্ত অঞ্চলে ভূ-পৃষ্ঠের খুব কাছেই ভূ-গর্ভস্থ পানির স্তর থাকে, সেখানে ধূম্ররন্ধগুলি উষ্ণ প্রস্রবণে পরিণত হয়। যদি কোনও ধূম্ররন্ধ্র মূলত গন্ধকযুক্ত গ্যাস নির্গত করে, তাহলে তাকে গন্ধক-ধূম্ররন্ধ্র (ইংরেজিতে Solfatara "সলফাট্যারা") বলা হয়। যদি ধূম্ররন্ধ্র থেকে নির্গত গ্যাসে কার্বন ডাই-অক্সাইডের পরিমাণ বেশি থাকে, তাহলে তাকে "মোফেট" (ইংরেজিতে Mofette) বলে।
ধূম্ররন্ধ্রগুলি অতিসুক্ষ্ম চিড়, দীর্ঘ বিদার (fissure), অনিয়মিত গুচ্ছ বা ক্ষেত্র, ইত্যাদি বিভিন্ন রূপে বিদ্যমান থাকতে পারে। এছাড়া এগুলি লাভার পৃষ্ঠতলে কিংবা আগ্নেয়-খণ্ডজ প্রবাহেও প্রকাশ পেতে পারে। একটি ধূম্ররন্ধ্র ক্ষেত্র (fumarole field) বলতে উষ্ম প্রস্রবণ ও গ্যাস নির্গমনকারী রন্ধের সমন্বয়ে গঠিত একটি এলাকাকে বোঝায় যেখানে অগভীর ম্যাগমা বা উত্তপ্ত আগ্নেয় শিলা থেকে গ্যাস নির্গত হয় কিংবা এগুলি ভূ-গর্ভস্থ পানির সাথে আন্তঃক্রিয়া সম্পাদন করে।
ভারতের স্বায়ত্তশাসিত প্রশাসনিক বিভাগ

ভারতের সংবিধানের ষষ্ঠ তফসিল স্বায়ত্তশাসিত প্রশাসনিক বিভাগ গঠনের অনুমতি দেয় যা তাদের নিজ রাজ্যে মধ্যে বিশেষভাবে স্বায়ত্তশাসন দেওয়া হয়েছে। এই স্বায়ত্তশাসিত জেলা পরিষদগুলোর বেশিরভাগই উত্তর পূর্ব ভারতে অবস্থিত তবে। দুটি রয়েছে ভারতের সর্বোত্তরের লাদাখ অঞ্চলে। বর্তমানে ভারত প্রজাতন্ত্রের আসাম, মেঘালয়, মিজোরাম ও ত্রিপুরা রাজ্যের মোট দশটি স্বায়ত্তশাসিত কাউন্সিল ষষ্ঠ তফসিলের ভিত্তিতে এবং বাকি অঞ্চলগুলো অন্যান্য আইনের মাধ্যমে গঠন করা হয়েছে।
ভারতের সংবিধানের ষষ্ঠ তফসিলের বিধানের অধীনে, স্বায়ত্তশাসিত জেলা পরিষদগুলি নিম্নলিখিত ক্ষেত্রগুলিতে আইন ও বিধিবিধান তৈরি করতে পারে:
স্বায়ত্তশাসিত জেলাগুলোতে কোন মামলার যদি উভয় পক্ষই যদি তফসিলি উপজাতি সদস্য হয় তাহলে জেলা পরিষদ মামলার শুনানি করার জন্য আদালত গঠন এবং সর্বোচ্চ সাজা অনধিক পাঁচ বছর কারাদণ্ড দেওয়ার ক্ষমতা রাখে।
স্বায়ত্তশাসিত জেলা পরিষদগুলো ভবন ও ভূমি, প্রাণি, যানবাহন, নৌকা, এলাকায় পণ্য প্রবেশ, রাস্তা, ফেরি, সেতু, কর্মসংস্থান, আয় এবং বিদ্যালয় ও রাস্তা রক্ষণাবেক্ষণের জন্য সাধারণ কর সগ অন্যান্য কর, ফি এবং টোল-লেভি আদায় করার ক্ষমতা রয়েছে। 
ভারতের সংবিধানের ৬ষ্ঠ তফসিলের অধীনে পরিচালিত স্বায়ত্তশাসিত জেলা পরিষদগুলোকে গাঢ় হরফ-এ দেখানো হয়েছে।
"ডি ফ্যাক্টো" বা "দে ফ্যাক্টো" স্ব-শাসিত অঞ্চল হচ্ছে সেসব অঞ্চল, যেগুলো নির্দিষ্ট কোন আইন অনুসারে স্বায়ত্তশাসিত না হলেও কার্যত স্বায়ত্তশাসিত অঞ্চল।
উত্তর সেন্টিনেল দ্বীপ হচ্ছে ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জের আন্দামান দ্বীপপুঞ্জে অবস্থিত একটি দ্বীপ। এই দ্বীপটি সমগ্র পৃথিবী থেকে বিচ্ছিন্ন সেন্টিনেলী জনগোষ্ঠীর আবাস্থল। তারা বাইরের পৃথিবীর সাথে একেবারেই যোগাযোগহীন এবং কোন বহিরাগত তাদের সাথে যোগাযোগের চেষ্টা করলেও তারা তা প্রত্যাখ্যান করে। আধুনিক সভ্যতা কার্যত যাদের ছুঁতে পারেনি। আধুনিক সভ্যতার সাথে একেবারেই সম্পর্কহীন জনগোষ্ঠীর মধ্যে তারাই সর্বশেষ। ১৯৫৬ সালের আন্দামান ও নিকোবর দ্বীপপুঞ্জের আদিবাসী উপজাতি সুরক্ষা আইনের বলে এই দ্বীপে ভ্রমণ এবং পাঁচ নটিক্যাল মাইলের (৯.২৬ কিমি) থেকে কাছাকাছি যে-কোন যোগাযোগের চেষ্টা নিষিদ্ধ, ভারতীয় নৌবাহিনীর সেনা, সমুদ্র পথে, এই জায়গায় টহল দেয়। ভারতীয় সুরক্ষার অধীনে দ্বীপটি কার্যত একটি "সার্বভৌম" অঞ্চল। অর্থাৎ, কাগজে-কলমে ভারত সরকারের অধীনস্থ অঞ্চল হলেও, বাস্তবে তারা সম্পূর্ণ স্বাধীন।
আন্দামান ও নিকোবর দ্বীপপুঞ্জের স্থানীয় সরকার জানিয়েছে যে সেন্টিনেলী জনগোষ্ঠীর জীবনধারা বা আবাসে হস্তক্ষেপ করার কোনও উদ্দেশ্য তাদের নেই।
২০০৪ সালের ডিসেম্বরের সুনামির প্রভাবের ফলে দ্বীপটি মারাত্মকভাবে ক্ষতিগ্রস্ত হলেও সেন্টিনেলী জনগোষ্ঠী সহজাত দক্ষতার বলে বেঁচে যায়। কিছুদিন পর ভারত সরকারের একটি হেলিকপ্টার এলাকাটি পরিদর্শন করে বিষয়টি নিশ্চিত করে।
যদিও এই বিষয়ে কোনও আনুষ্ঠানিক চুক্তি করা হয়নি, তবুও ভারত সরকারের 'ন্যূনতম হস্তক্ষেপের সরকারি নীতি' নিশ্চিত করেছে যে সেন্টিনেলী জনগোষ্ঠী ভারতের কেন্দ্রীয় ও স্থানীয় সরকারের কাঠামোর আওতায় তাদের উত্তর সেন্টিনেল দ্বীপের উপর "ডি ফ্যাক্টো" (বা "দে ফ্যাক্টো") অর্থাৎ কার্যত স্বায়ত্তশাসন এবং সার্বভৌমত্ব লাভ করবে। .
ডেনীয় সুপারলিগা

ডেনীয় সুপারলিগা (, , ) হচ্ছে পুরুষদের ফুটবল ক্লাবগুলোর মধ্যে আয়োজিত একটি ডেনীয় পেশাদার লিগ। এই লিগটি ডেনীয় ফুটবল লিগ পদ্ধতির শীর্ষস্তরের ফুটবল প্রতিযোগিতা। ডেনীয় ফুটবল ইউনিয়ন দ্বারা পরিচালিত ডেনীয় প্রিমিয়ার লিগে সর্বমোট ১২টি ক্লাব প্রতিযোগিতা করে থাকে; যার মধ্য হতে চ্যাম্পিয়নশিপ পর্ব শেষে পয়েন্ট তালিকার শীর্ষ দল বিজয়ী দল হিসেবে শিরোপা জয়লাভ করে এবং অবনমন পর্ব শেষে দুই গ্রুপের পয়েন্ট তালিকার চতুর্থ দল দুটি ডেনীয় ১ম বিভাগে অবনমিত হয়।
ডেনীয় সুপারলিগার প্রতিটি মৌসুমের নিয়মিত পর্বে প্রতিটি ক্লাব একে অপরের সাথে দুইটি করে ম্যাচ খেলে; যার মধ্যে একটি হচ্ছে হোম ম্যাচ এবং অন্যটি হচ্ছে অ্যাওয়ে ম্যাচ। নিয়মিত মৌসুম শেষে পয়েন্ট তালিকার শীর্ষ ৬ দল চ্যাম্পিয়নস পর্বে প্রবেশ করে এবং নিচের দিকের ৮টি দল অবনমন পর্বে প্রবেশ করে। অবনমন পর্বের ৮টি দল গ্রুপ এ এবং গ্রুপ বি নামে দুটি ভাগে বিভক্ত হয়, যেখানে প্রতিটি ক্লাব নিজের পর্বের ক্লাবের বিরুদ্ধে দুটি করে ম্যাচ খেলে। অবনমন পর্ব শেষে, দুই গ্রুপের পয়েন্ট তালিকার চতুর্থ দল দুটি স্বয়ংক্রিয়ভাবে ডেনীয় ফুটবল লিগ পদ্ধতির দ্বিতীয় স্তরে অবনমিত হয়। অন্যদিকে দুই গ্রুপের পয়েন্ট তালিকার তৃতীয় দল দুটি অবনমন প্লে-অফে অংশগ্রহণ করে। একই সাথে, ডেনীয় প্রথম লিগের চ্যাম্পিয়ন দল স্বয়ংক্রিয়ভাবে ডেনীয় প্রিমিয়ার লিগে উন্নীত হয়।
আক্কলকোট রাজ্য

ব্রিটিশ রাজত্বকালে আক্কলকোট রাজ্য, ভোঁসলে রাজবংশ দ্বারা শাসিত একটি মারাঠা রাজ্য ছিল। অ–তোপ সেলামি রাজ্যটি ডেকান স্টেটস এজেন্সির অধীনে আসে এবং এটি হায়দরাবাদ রাজ্য এবং বোম্বাই প্রেসিডেন্সি দ্বারা বেষ্টিত ছিল।
রাজ্যটির আয়তন ছিল । ১৯০১ সালে তার জনসংখ্যা ছিল ৮২,০৪৭ জন এবং অক্কলকুট শহরের একই বছরেই জনসংখ্যা ছিল ৮৩৪৮ জন। ১৯১১ সালে, রাজ্যটির রাজস্ব আয় ছিল ২৬,৫৮৬ রুপি এবং ব্রিটিশ রাজকে ১০০০ রুপিই প্রেরণ করতো।
শাসক বংশটি রণোজি লোখান্দের বংশধর, যাকে ছত্রপতি শাহু (শিবাজির নাতি) ১৭০৮ সালের কাছাকাছি সময়ে দত্তক নেন। দত্তক নেওয়ার পরে রণোজি 'ফাতেহসিংহ ভোঁসলে' নাম ধারণ করেন এবং অক্কালকোট এবং আশেপাশের অঞ্চলগুলিকে আয়ত্ত করেন। ১৮৪৮ সাল অবধি এই সম্পদগুলি সাতারা রাজ্যের মধ্যে স্থায়ী ছিল, যখন সাতরা শাসকরা (ছত্রপতি শাহুর মনোনীত উত্তরসূরি) ব্রিটিশদের দ্বারা ক্ষমতাচ্যুত হয়। এর পরে অক্কালকোট ব্রিটিশ রাজ দ্বারা পৃথক রাজ্য হিসাবে স্বীকৃত হয়ে সাতারার বেশ কয়েকটি ভাসালের (অধীন) রাজ্যর অন্যতম হয়ে ওঠে। পুরোপুরি বড় ঘটনা থেকে মুক্ত থাকার ক্ষেত্রে রাজ্যের রাজনৈতিক ইতিহাস উল্লেখযোগ্য। যাইহোক, শিবাজীর বংশের সাথে তাদের স্থিতিশীলতা ও সংযুক্তি থাকায় পরিবারটি ভারতের প্রায় প্রতিটি বড় মারাঠা শাসক পরিবারের সাথে বিবাহের সাথে যুক্ত হয়েছিল।
১৯৪৭ সালে ভারতে ব্রিটিশ শাসনের সমাপ্তি হওয়ার পর আক্কলকোট রাষ্ট্র ভারতের ডোমিনিয়নে যোগদানে সম্মত হয় এবং পরে বোম্বে প্রেসিডেন্সীর সাথে একীভূত হয়ে যায়। বিজয়সিংহ ভোসালের স্ত্রী এবং জন্মসূত্রে বরোদার রাজকন্যা নির্মলারাজে ভোসালে বোম্বাই সরকারের রাজ্য মন্ত্রীর দায়িত্ব পালন করেন।
আক্কলকোটের শাসক প্রধানরা ছিলেন:
প্রায় সমস্ত হিন্দু রাজ্যের মতো, উত্তরসূরী স্যলিক আইন অনুসরণ করে, ভোসলে রাজবংশের উপর ন্যস্ত হয়,আদিম পুরুষ অনুসরণ করে এবং শাসককে সরাসরি উত্তরসূরীতে ব্যর্থ হওয়ার ক্ষেত্রে ভোসলে রাজবংশের শাখা থেকে উত্তরাধিকারী হিসাবে দত্তক গ্রহণ করার অনুমতি দেয়।
তৃতীয় শাহাজির রাজত্বকালে প্রথমবারের জন্য সরাসরি উত্তরসূরী ব্যর্থ হয়েছিল এবং প্রথমের শাহাজি পিতৃপুরুষের বংশধরদের মধ্যে থেকে একজন উত্তরাধিকারী গৃহীত হয়েছিল। রাজা তৃতীয় ফাতেহসিংহ, যার দুটি পুত্র ছিল তবে কোনও বৈধ নাতি ছিল না, এবং তাই ১৯৬৫ সালে সরাসরি উত্তরসূরী আবার ব্যর্থ হয়। সেই সময়ে, রাজা জয়সিংহরাওর বড় কন্যা সুমিত্রাবায়ে ভোঁসলেকে উত্তরাধিকারী হিসাবে গ্রহণের জন্য অপেক্ষারত অক্কলকাটের রাজত্ব গ্রহণ করেছিলেন। তিনি কখনও বিবাহ করেন নি এবং এস্টেট এবং রাজপরিবারের দায়িত্বে রয়েছেন। ২০০৬ সালে, তাঁর একমাত্র বোন সুনীতা ভোঁসলে (যিনিও অবিবাহিত) এর সম্মতিতে তিনি মাওজি রাজে ভোঁসলে (১৯৯৩ সালে মনাজি ভোঁসলে হিসাবে জন্মগ্রহণ করেছিলেন), প্রথম শাহাজীর বংশধরকে তাঁর পুত্র এবং উত্তরাধিকারী হিসাবে গ্রহণ করেছিলেন।
ক্যুরি তাপমাত্রা

পদার্থবিজ্ঞান ও বস্তু বিজ্ঞানে ক্যুরি তাপমাত্রা বা ক্যুরি বিন্দু (ক্যুরি পয়েন্ট) হলো সেই তাপমাত্রা যার উপরে নির্দিষ্ট উপাদান সমূহ তাদের স্থায়ী চুম্বকত্ব হারিয়ে ফেলে। পিয়ের ক্যুরির নামানুসারে এর নামকরণ করা হয়েছে। ক্যুরি দেখান যে, একটি সংকট তাপমাত্রায় চৌম্বকত্ব হারিয়ে যায়।
চুম্বকত্বের বল নির্ধারিত হয় চৌম্বক ভ্রামক দ্বারা, যা একটি পরমাণুর দ্বিমেরু ভ্রামক যা পরমাণুর ইলেক্ট্রনের কৌণিক ভরবেগ ও স্পিনের কারণে উৎপন্ন হয়। উপাদান সমূহের বিভিন্ন স্বকীয় চৌম্বক ভ্রামক গঠন থাকে যা তাপমাত্রার উপর নির্ভর করে; ক্যুরি তাপমাত্রা হলো সেই সংকট বিন্দু যেখানে একটি উপাদানের স্বকীয় চৌম্বক ভ্রামক দিক পরিবর্তন করে।
স্থায়ী চুম্বকত্ব চৌম্বক ভ্রামকের দিকের সারিবদ্ধতার কারণে ঘটে যেখানে প্রণোদিত চুম্বকত্ব তৈরী হয় যখন অব্যবস্থ চৌম্বক ভ্রামককে একটি প্রযুক্ত চৌম্বক ক্ষেত্রে সারিবদ্ধ হতে বাধ্য করা হয়। যেমন, সারিবদ্ধ (চিত্র ১) চৌম্বক ভ্রামকগুলি ক্যুরি তাপমাত্রায় নৈরাকার (চিত্র ২) হয়ে যায়। উচ্চ তাপমাত্রা চুম্বকগুলিকে দূর্বল করে ফেলে, যেহেতু স্বতস্ফুর্ত চুম্বকত্ব শুধুমাত্র ক্যুরি তাপমাত্রার নীচেই ঘটে। কুরি তাপমাত্রার উপরে চৌম্বক সংবেদনশীলতা ক্যুরি-ওয়েসিস নীতি দ্বারা হিসাব করা যায় যা ক্যুরির নীতি থেকে উদ্ভূত।
ফেরোচুম্বকীয় ও উপচুম্বকীয় পদার্থের অনুরূপভাবে ফেরোইলেক্ট্রিসিটি ও প্যারাইলেক্ট্রিসিটির মাঝে দশান্তরকেও ক্যুরি তাপমাত্রা দ্বারা বর্ণিনা করা যায়। এক্ষেত্রে, অর্ডার প্যারামিটার (ক্রমের স্থিতিমাপ) হলো তড়িৎ মেরুকরণ যা একটি সসীম মান থেকে শূন্য পর্যন্ত হয় যখন তাপমাত্রা ক্যুরি তাপমাত্রার উপরে চলে যায়।
চরফ্যাশন সরকারি ট্যাফনাল ব্যারেট মাধ্যমিক বিদ্যালয়

চরফ্যাশন সরকারি টি. ব্যারেট মাধ্যমিক বিদ্যালয় বাংলাদেশের ভোলা জেলার অন্তর্গত চরফ্যাশন উপজেলায় অবস্থিত একটি শিক্ষাপ্রতিষ্ঠান। স্কুলটি প্রতিটি শিক্ষার্থীকে মানসম্মত শিক্ষা দেওয়ার লক্ষ্যে বাংলা সংস্করণে জাতীয় পাঠ্যক্রমটি অনুসরণ করে। মাধ্যমিক ও মাধ্যমিক শিক্ষা বোর্ড, বরিশাল এবং শিক্ষা মন্ত্রণালয়, গণপ্রজাতন্ত্রী বাংলাদেশ সরকার কর্তৃক অনুমোদিত স্কুলটি। 
বিদ্যালয়টি চরফ্যাশন উপজেলার কেন্দ্রস্থলে অবস্থিত। বঙ্গোপসাগরের পলি দিয়ে গঠিত। ব্রিটিশদের রাজত্বকালে এখানে কোন শিক্ষাপ্রতিষ্ঠান না থাকায় তৎকালীন বাকেরগঞ্জ জেলা কালেক্টর মিঃ ট্যাফনাল ব্যারেট ১৯৩৩ সালে এই বিদ্যালয়টি প্রতিষ্ঠা করেছিলেন এবং এই বিদ্যালয়ের পক্ষে ১২৫ একর জমি দান করেছিলেন। তৎকালীন এ অঞ্চলে শিক্ষার প্রতি আগ্রহী ব্যক্তিরা এই স্কুলে শিক্ষকতার সাথে জড়িত ছিলেন তাদের মধ্যে জনাব আহমাদুল্লাহ মাস্টার, জনাব মুগবুল আহম্মাদ বি বি টি, বাবু সুরেন্দ্র মোহন দত্ত, জনাব আমজাদ হোসেন ১৯৩৩ থেকে ১৯৪৫ সাল পর্যন্ত উল্লেখযোগ্য ছিলেন। একটি জুনিয়র স্কুল হিসাবে স্বীকৃত ছিল। তখন কলকাতা বিশ্ববিদ্যালয় এটি একটি উচ্চ বিদ্যালয় হিসাবে স্বীকৃতি দেয়। ১৯৪৮ সালে এই স্কুলের কিছু শিক্ষার্থী প্রথমবারের মতো প্রবেশিকা পরীক্ষায় বসেন এবং তারা সকলেই পাস করেন। এই স্কুলের শিক্ষার্থীরা এসএস সি পরীক্ষায় বিভিন্ন সময়ে বিভ্রান্তির সাথে উত্তীর্ণ হয়েছিল। ক্রেডিট সহ এই স্কুলের প্রথম প্রধান শিক্ষক ছিলেন মিঃ শ্রুরেন্দো মোহন দত্ত। স্কুলটি ২০০৮ সাল থেকে একটি মডেল মাধ্যমিক বিদ্যালয় হিসাবে স্বীকৃত 
স্কুলে একটি ভাল কম্পিউটার ল্যাব, মূল্যবান যন্ত্র সমৃদ্ধ একটি বিজ্ঞান পরীক্ষাগার রয়েছে এবং বিভিন্ন ধরনের বই সমৃদ্ধ একটি গ্রন্থাগার রয়েছে।
বাঁশওয়াড়া রাজ্য

বানসওয়ার রাজ্যটি আজকের রাজস্থান রাজ্যে অবস্থিত। শাসকরা সিসোদিয়া বংশের লোক ছিল।
বানসওয়ারা রাজ্যটি ১৫২৭ সালে প্রতিষ্ঠিত হয়েছিল। ভাগাদের রাওয়াল উদয় সিং মৃত্যুর পর খানয়া যুদ্ধে ১৫২৭ সালে, যেখানে তিনি বাবর বিরুদ্ধে রানা সাঙ্গাকারার পাশাপাশি যুদ্ধ করেছিলেন। তার রাজ্যের অঞ্চল দুঙ্গারপুর রাজ্য এবং বান্সওয়ারা রাজ্যে বিভক্ত করা হয়। বানসওয়ারকে জগমল সিংকে দেওয়া হয়েছিল যিনি এর প্রথম শাসক হয়েছিলেন।
১৯৪৯ সালে বানসওয়ার ভারতীয় ইউনিয়নে একীভূত হয়েছিল। 
রাজ্যের শাসকরা রায় রায়হান নাম উপাধি গ্রহণ করেছিলেন। বানসওয়ারা রাজ্য ১৮৮৮ সালের নভেম্বর ব্রিটিশ রাজ্যে পরিণত হয়েছিল।
আহমাদ আহমাদ

আহমাদ আহমাদ (জন্ম: ৩০ ডিসেম্বর ১৯৫৯) হলেন একজন মালাগাসি ফুটবল প্রশাসক ও রাজনীতিবিদ। তিনি রাজনীতিতে যোগ দেওয়ার আগে, যুবক বয়সে ফুটবলার এবং পরে ফুটবল প্রশিক্ষক ছিলেন। তিনি ২০০৩ সাল থেকে মালাগাসি ফুটবল ফেডারেশনের সভাপতির দায়িত্ব পালন করছেন এবং বর্তমানে তৃতীয় মেয়াদে দায়িত্ব পালন করছেন।
২০১৭ আহমাদ আফ্রিকান ফুটবল কনফেডারেশনের সভাপতি নির্বাচিত হন। তিনি সিএএফ-এর ৭ম সভাপতি। এর পূর্বে তিনি এর কার্যনির্বাহী পরিষদের সদস্য ছিলেন।
আহমাদ মাদাগাস্কারের ক্রীড়া সম্পাদক ছিলেন এবং তারপরে মৎস্য মন্ত্রীর দায়িত্ব পালন করেছেন। বর্তমানে তিনি একজন সেনেটর, ২০১৬ সালে মাদাগাস্কারের রাষ্ট্রপতি হেরি রাজাওনারিমাম্পিয়ানিনা তাকে সেনেটের ভাইস প্রেসিডেন্ট নিয়োগ করে।
আহমাদ মূলত ফুটবল প্রশিক্ষক ছিলেন। ২০০৩ সালে তিনি মালাগাসি ফুটবল ফেডারেশনের সভাপতি নির্বাচিত হন। ২০১৭ সালের ১৬ মার্চ তিনি আফ্রিকান ফুটবল কনফেডারেশনের সভাপতি নির্বাচিত হন, তিনি ৩৪-২০ ভোটে জয়লাভ করেছিলেন। তার প্রতিদ্বন্দ্বী ছিল প্রাক্তন সভাপতি ইশা হায়াতু, যে ১৯৯৮-২০১৭ পর্যন্ত এর সভাপতি ছিলেন।
সুইস সুপার লিগ

সুইস সুপার লিগ (পৃষ্ঠপোষকজনিত কারণে রাইফেইসেন সুপার লিগ নামেও পরিচিত) হচ্ছে পুরুষদের ফুটবল ক্লাবগুলোর মধ্যে আয়োজিত একটি সুইস পেশাদার লিগ, যা ১৮৯৮ সালে সুইস সিরি এ নামে প্রতিষ্ঠিত হয়েছে। এই লিগটি সুইস ফুটবল লিগ পদ্ধতির শীর্ষস্তরের ফুটবল প্রতিযোগিতা। সুইস ফুটবল এসোসিয়েশন দ্বারা পরিচালিত সুইস সুপার লিগে সর্বমোট ১০টি ক্লাব প্রতিযোগিতা করে থাকে; যার মধ্য হতে পয়েন্ট তালিকার শীর্ষ দল বিজয়ী দল হিসেবে শিরোপা জয়লাভ করে এবং পয়েন্ট তালিকার নিচের দল সুইস চ্যালেঞ্জ লিগে অবনমিত হয়।
সুইস সুপার লিগের প্রতিটি মৌসুমে প্রতিটি ক্লাব একে অপরের সাথে দুইটি করে ম্যাচ খেলে; যার মধ্যে একটি হচ্ছে হোম ম্যাচ এবং অন্যটি হচ্ছে অ্যাওয়ে ম্যাচ। প্রতিটি মৌসুমের শেষে, পয়েন্ট তালিকার নিচের ক্লাবটি স্বয়ংক্রিয়ভাবে সুইস ফুটবল লিগ পদ্ধতির দ্বিতীয় স্তরে অবনমিত হয়। একই সাথে, সুইস চ্যালেঞ্জ লিগের চ্যাম্পিয়ন দল স্বয়ংক্রিয়ভাবে সুইস সুপার লিগে উন্নীত হয়। অন্যদিকে, সুইস সুপার লিগের পয়েন্ট টেবিলের ৯ম ক্লাব এবং সুইস চ্যালেঞ্জ লিগের দ্বিতীয় স্থান অধিকারী দল অবনমন প্লে-অফে অংশগ্রহণ করে।
আশরাফী খানম

আশরাফী খানম প্রথম বাঙালি মুসলমান গায়িকা যাঁর গান গ্রামোফোন ডিস্কে ধারণ করা হয়।
আশরাফী খানম মানিকগঞ্জ জেলার সিঙ্গাইর উপজেলার পারিল নওহাদ্দা গ্রামে এক জমিদার পরিবারে জন্মগ্রহণ করেন। তিনি ছিলেন আলী আহমদ হামিদুল্লাহ খানের (নয়া মিয়া) কন্যা। তাঁর পিতামহ মোয়াজ্জেম হোসেন খান। আশরাফী পারিবারিকভাবে সংগীতচর্চার অনুকূল পরিবেশ লাভ করেন। আশরাফী খানম তাঁর ফুফু বেগম বদরুন্নেসা আহমেদের সঙ্গে কলকাতায় যান এবং সেখানে নজরুলসংগীত অনুশীলনে আত্মনিয়োগ করেন। কলকাতায় তিনি বিদ্রোহী কবি কাজী নজরুল ইসলামের ঘনিষ্ঠ সান্নিধ্যে আসেন এবং তাঁর পৃষ্ঠপোষকতায় আশরাফী তাঁর গান রেকর্ড করার সুযোগ পান।
কলকাতার গ্রামোফোন কোম্পানি টুইন ব্রাদার্স ১৯৩৪ সালে তাঁর কণ্ঠে চারটি নজরুলসংগীত গ্রামোফোন ডিস্কে রেকর্ড করে প্রকাশ করে। ‘কুমারী বেবী’ ছদ্মনামে প্রকাশিত হয় সেই রেকর্ডসমূহ।